****

**ประกาศองค์การบริหารส่วนตำบลโคกเริงรมย์**

**เรื่อง รายงานการประเมินผลการปฏิบัติราชการ**

**ประจำปีงบประมาณ พ.ศ.2562**

**\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\***

อาศัยอำนาจตามความในมาตรา 59(4) แห่งประราชบัญญัติสภาตำบลและองค์การบริหารส่วนตำบล พ.ศ.2537 แก้ไขเพิ่มเติมถึง (ฉบับที่ 3) พ.ศ.2552 ประกอบกับ พระราชกฤษฎีกา ว่าด้วยหลักเกณฑ์และวิธีการบริหารกิจการบ้านเมืองที่ดี พ.ศ.2546 องค์การบริหารส่วนตำบลโคกเริงรมย์ ได้แต่งตั้งคณะกรรมการที่ปรึกษาจากภาคประชาชนเพื่อร่วมติดตามประเมินผลการปฏิบัติราชการในด้านการให้บริการประชาชน เพื่อให้การบริการสาธารณะเป็นไปด้วยความเรียบร้อย โดยคณะกรรมการที่ได้รับแต่งตั้ง มีหน้าที่เป็นที่ปรึกษา รวมทั้งร่วมติดตามประเมินผลการปฏิบัติราชการในด้านการให้บริการแก่ประชาชน ตามหลักเกณฑ์และวิธีการบริหารกิจการบ้านเมืองที่ดี แล้วเสนอผลการประเมินให้ นายก อบต.ทราบเพื่อดำเนินการปรับปรุง แก้ไข ส่งเสริม พัฒนาการดำเนินการในด้านการให้บริการเพื่อให้เกิดประโยชน์สูงสุดแก่ประชาชนในตำบลโคกเริงรมย์

 บัดนี้ คณะกรรมการประเมินผลการปฏิบัติราชการได้สรุปผลการประเมินและนำเสนอผลการประเมินเพื่อให้นายกองค์การบริหารส่วนตำบลโคกเริงรมย์ทราบเรียบร้อยแล้ว จึงประกาศให้ประชาชนทราบ โดยทั่วกัน

 ทั้งนี้ ตั้งแต่บัดนี้เป็นต้นไป

ประกาศ ณ วันที่ 10 เดือน กรกฎาคม พ.ศ.2562

สรกฤช คำพิทักษ์

 (นายสรกฤช คำพิทักษ์)

 นายกองค์การบริหารส่วนตำบลโคกเริงรมย์

**รายงานการประเมินผลการปฏิบัติราชการ**

**ประจำปีงบประมาณ พ.ศ.2562**

**องค์การบริหารส่วนตำบลโคกเริงรมย์**

**อำเภอบำเหน็จณรงค์ จังหวัดชัยภูมิ**

**สำรวจและรวบรวมโดย**

**คณะกรรมการประเมินผลการปฏิบัติราชการ**

**องค์การบริหารส่วนตำบลโคกเริงรมย์**

 **อำเภอบำเหน็จณรงค์ จังหวัดชัยภูมิ**

**คำนำ**

รายงานการประเมินผลการปฏิบัติราชการ เป็นกระวัดผลการบริหารและปฏิบัติราชการขององค์การบริหารส่วนตำบลโคกเริงรมย์ ว่ามีผลสัมฤทธิ์ของภารกิจ คุณภาพของการบริการ และความคุ้มค่าของภารกิจ ว่าตรงตามเป้าหมายภารกิจหรือไม่ รวมทั้งประเมินความพึงพอใจของประชาชน ตลอดจนเป็นการตรวจสอบการปฏิบัติราชการในองค์การบริหารส่วนตำบลโคกเริงรมย์ ซึ่งการประเมินดังกล่าวจะเป็นสิ่งจำเป็นสำหรับการดำเนินการเพื่อเสนอแนวทางแก้ไขพัฒนาการปฏิบัติงาน เสนอให้ผู้บริหารพิจารณาผลการประเมินและสั่งการในการที่จะนำผลที่ได้จากการประเมินมาใช้ในการเสนอแนวทางปรับปรุง แก้ไข ส่งเสริม พัฒนา ขยาย หรือยุติการดำเนินการ และพัฒนาการปฏิบัติงาน เพื่อให้การปฏิบัติราชการเป็นไปอย่างมีประสิทธิภาพและเกิดประโยชน์สูงสุดแก่ประชาชน

 ท้ายที่สุดนี้ต้องขอขอบคุณประชาชนผู้รับบริการขององค์การบริหารส่วนตำบลโคกเริงรมย์ ที่ให้ความร่วมมือในการเสียสละเวลาในการตอบแบบสอบถามเพื่อนำมาซึ่งผลสรุปความพึงพอใจในครั้งนี้

**คณะผู้จัดทำ**

 กรกฎาคม 2562

-1-

**แบบการประเมินผลการปฏิบัติราชการในเรื่องความคุ้มค่าของภารกิจ**

**ขององค์การบริหารส่วนตำบลโคกเริงรมย์**

|  |  |  |  |
| --- | --- | --- | --- |
| ที่ | ประเด็นการประเมิน | มีการดำเนินการ | ไม่มีการดำเนินการ |
| 1 | มีการแจ้งให้ทุกส่วนทราบทิศทางการพัฒนาทั้งระยะสั้นและระยะยาว | 🗸 |  |
| 2 | มีการปรับปรุงระบบการบริหารให้เอื้อต่อการทำงาน เช่นการมอบอำนาจ | 🗸 |  |
| 3 | การบริหารงานแนวใหม่ การส่งเสริมและพัฒนาความรู้ | 🗸 |  |
| 4 | มีการประชุมระหว่างผู้บริหารกับพนักงานและเจ้าหน้าที่อย่างสม่ำเสมอ | 🗸 |  |
| 5 | มีการกำหนดแผนยุทธศาสตร์ | 🗸 |  |
| 6 | มีการแปลงยุทธศาสตร์ ไปสู่แนวทางปฏิบัติตามยุทธศาสตร์ | 🗸 |  |
| 7 | มีกระบวนการ วิธีการรับฟังความคิดเห็นของประชาชน | 🗸 |  |
| 8 | มีกลไกในการเข้าถึงความต้องการของประชาชนและประชาสัมพันธ์ | 🗸 |  |
| 9 | มีการรวบรวม วิเคราะห์ จัดทำและปรับปรุงข้อมูลเป็นปัจจุบัน | 🗸 |  |
| 10 | มีระบบการรายงานที่สม่ำเสมอต่อเนื่องเป็นปัจจุบันและทันเหตุการณ์ | 🗸 |  |
| 11 | มีการพัฒนาบุคลากรขององค์กรอย่างต่อเนื่อง | 🗸 |  |
| 12 | มีผู้ทรงคุณวุฒิและประชาชนเข้ามามีส่วนร่วมทำแผนยุทธศาสตร์ | 🗸 |  |
| 13 | มีระบบการหมุนเวียนงาน ระบบการประเมินผล ระบบการยกย่องผู้ปฏิบัติงาน | 🗸 |  |
| 14 | มีการให้ความสำคัญกับสภาพแวดล้อมและบรรยากาศในการทำงาน | 🗸 |  |
| 15 | มีการลดขั้นตอนการปฏิบัติราชการ | 🗸 |  |
| 16 | มีการจัดตั้งศูนย์บริการร่วมในองค์กร | 🗸 |  |
| 17 | มีการจัดทำแผนและมาตรการลดค่าใช้จ่ายขององค์กร | 🗸 |  |
| 18 | มีการนำความรู้และเทคโนโลยีใหม่ ๆ มาใช้ในการปฏิบัติงาน | 🗸 |  |

-2-

**แบบการประเมินผลการปฏิบัติราชการในเรื่องผลสัมฤทธิ์ของภารกิจ**

**ขององค์การบริหารส่วนตำบลโคกเริงรมย์**

|  |  |  |  |
| --- | --- | --- | --- |
| ที่ | ประเด็นการประเมิน | มีการดำเนินการ | ไม่มีการดำเนินการ |
| 1 | มีการจัดตั้งคณะกรรมการพัฒนาท้องถิ่นเพื่อจัดทำแผนพัฒนาท้องถิ่น | 🗸 |  |
| 2 | มีการจัดประชุมคณะกรรมพัฒนาท้องถิ่นเพื่อการจัดทำแผนพัฒนาท้องถิ่น | 🗸 |  |
| 3 | มีการจัดตั้งคณะกรรมการสนับสนุนการจัดทำแผนพัฒนาท้องถิ่น | 🗸 |  |
| 4 | มีการจัดประชุมคณะกรรมการสนับสนุนการจัดทำแผนพัฒนาท้องถิ่น | 🗸 |  |
| 5 | มีคณะกรรมการพัฒนาท้องถิ่นและประชาคมท้องถิ่นพิจารณาร่าง แผนยุทธศาสตร์การพัฒนา | 🗸 |  |
| 6 | มีการรวบรวมข้อมูลและปัญหาสำคัญของท้องถิ่นที่มาจากการมีส่วนร่วมกับประชาชนประกอบการจัดทำแผนยุทธศาสตร์ | 🗸 |  |
| 7 | มีการ วิเคราะห์ศักยภาพของท้องถิ่นเพื่อประเมินสถานภาพการพัฒนาท้องถิ่น | 🗸 |  |
| 8 | มีการกำหนดวิสัยทัศน์และภารกิจหลักการพัฒนาท้องถิ่น | 🗸 |  |
| 9 | มีการกำหนดจุดมุ่งหมายเพื่อการพัฒนาที่ยั่งยืน | 🗸 |  |
| 10 | มีการกำหนดเป้าหมายการพัฒนาท้องถิ่น | 🗸 |  |
| 11 | มีการกำหนดยุทธศาสตร์การพัฒนาและแนวทางการพัฒนา | 🗸 |  |
| 12 | มีการอนุมัติและประกาศใช้แผนยุทธศาสตร์การพัฒนา | 🗸 |  |
| 13 | มีการจัดทำบัญชีกลุ่มโครงการในแผนยุทธศาสตร์ | 🗸 |  |
| 14 | มีการกำหนดประเด็นและรูปแบบติดตามประเมินผล | 🗸 |  |

-3-

**ผลการวิเคราะห์ข้อมูล**

1. กลุ่มผู้มารับบริการขององค์การบริหารส่วนตำบลโคกเริงรมย์ จะมีเพศหญิงมากกว่าเพศชาย ผู้มารับบริการส่วนใหญ่มีอายุระหว่าง 36-50 ปี ส่วนใหญ่มีการศึกษาในระดับประถมศึกษา และมีอาชีพเป็นเกษตร

2. ผู้มารับบริการมีความพึงพอใจในการให้บริการขององค์การบริหารส่วนตำบลโคกเริงรมย์ ในภาพรวมอยู่ในระดับดี โดยมีผู้ตอบแบบสอบถามตามรายการประเมินอยู่ในระดับดีมากและระดับดี ไม่มีผู้ตอบแบบสอบถามในระดับพอใช้และควรปรับปรุง โดยรายการประเมินทั้ง 8 รายการ มีจำนวนผู้ตอบแบบสอบถามในระดับดีมาก เฉลี่ย 22.63 คน และในระดับดี เฉลี่ย 27.37 คน มีผู้ตอบแบบสอบถามเรื่องการมีป้ายประชาสัมพันธ์และป้ายแสดงสถานที่เห็นได้ง่าย อยู่ในระดับดีมาก จำนวนมากที่สุด 27 คน เนื่องจากได้รับการปรับปรุงตามข้อเสนอแนะของคณะกรรมการประเมินผลการปฏิบัติราชการในปีที่ผ่านมา รองลงมาคือมีห้องน้ำสะอาดและเพียงพอกับความต้องการและมีน้ำสะอาดบริการอย่างเพียงพอ มีผู้ตอบแบบสอบถามอยู่ในระดับดีมากในจำนวนเท่ากันคือ 25 คน สำหรับผ้ายแสดงขั้นตอนและระยะเวลาการปฏิบัติหน้าที่และการจัดลำดับการให้บริการมีความยุติธรรม มีผู้ตอบแบบสอบถามอยู่ในระดับดีมากในจำนวนที่เท่ากัน คือ 24 คน และในประเด็นเจ้าหน้าที่มีความสุภาพในการให้บริการและให้บริการด้วยความรวดเร็ว มีระดับความพึงพอใจในระดับดี พอ ๆ กัน และคะแนนความพึงพอใจระดับดีมากที่มีค่าคะแนนต่ำสุด ได้แก่ ประเด็นการจัดสถานที่รอให้บริการผู้ตอบแบบสอบถามเสนอให้จัดมุมหนังสือพิมพ์และติดตั้งจอโทรทัศน์ในมุมสูงเพื่อให้สามารถรับชมรายการต่าง ๆ ได้อย่างทั่วถึง ซึ่งถ้าองค์การบริหารส่วนตำบลโคกเริงรมย์มีงบประมาณเพียงพอควรปรับปรุงในประเด็นดังกล่าว แต่อย่างไรก็ตามในประเด็นนี้ผู้รับบริการก็ยังมีความพึงพอใจในระดับดี

**เมื่อพิจารณาเป็นรายข้อพบว่า**

1. ผู้รับริการมีระดับความพึงพอใจในด้านการมีป้ายประชาสัมพันธ์และป้ายแสดงที่เห็นได้ง่าย

ดีมาก ร้อยละ 54 ดี ร้อยละ 46

1. ผู้รับบริการมีระดับความพึงพอใจด้านการมีป้ายแสดงขั้นตอนและระยะเวลาปฏิบัติหน้าที่

ดีมาก ร้อยละ 48 ดี ร้อยละ 52

1. ผู้รับบริการมีระดับความพึงพอใจในด้านความสุภาพในการให้บริการ

ดีมาก ร้อยละ 38 ดี ร้อยละ 62

1. ผู้รับบริการมีระดับความพึงพอใจในด้านความสะดวกและรวดเร็วในการให้บริการ

ดีมาก ร้อยละ 38 ดี ร้อยละ 62

1. ผู้รับบริการมีระดับความพึงพอใจในด้านการจัดสถานที่รอให้บริการ

ดีมาก ร้อยละ 36 ดี ร้อยละ 64

1. ผู้รับบริการมีระดับความพึงพอใจในด้านห้องน้ำที่มีความสะอาดและมีเพียงพอกับความต้องการ

ดีมาก ร้อยละ 50 ดี ร้อยละ 50

-4-

1. ผู้รับบริการมีระดับความพึงพอใจในด้านการมีน้ำดื่มบริการอย่างเพียงพอ

ดีมาก ร้อยละ 50 ดี ร้อยละ 50

1. ผู้รับบริการมีระดับความพึงพอใจในด้านการจัดลำดับการให้บริการมีความยุติธรรม

ดีมาก ร้อยละ 48 ดี ร้อยละ 52

 **3. ข้อเสนอแนะ** คณะกรรมการประเมินผลการปฏิบัติราชการองค์การบริหารส่วนตำบลโคกเริงรมย์ เสนอแนะว่าหากองค์การบริหารส่วนตำบลโคกเริงรมย์ จะพัฒนาให้มีศักยภาพเพื่อรองรับการบริการให้ดียิ่งขึ้นควรพัฒนาในประเด็นต่าง ๆ ดังนี้

 1. ควรจัดให้มีมุมอ่านหนังสือ นิตยสาร หรือหนังสือพิมพ์

 2. ควรติดตั้งจอโทรทัศน์ในมุมสูงเพื่อให้ประชาชนผู้มาติดต่อสามารถรับชมข่าวสารได้อย่างทั่วถึง

 3. ควรจัดมุมเครื่องดื่มระหว่างรอรับบริการ

 4. ควรเพิ่มวัสดุอุปกรณ์ที่จำเป็นต่อการให้บริการให้เพียงพอ

 5. ควรดำเนินการจัดตั้งศูนย์บริการร่วมในองค์กร

 6. ความประชาสัมพันธ์ผลการประเมินนี้แก่ประชาชนทราบอย่างทั่วถึง